CELEX: 31982R3347
Language: el
Date: 1982-12-14 00:00:00
Title: Κανονισμός (EOK) αριθ. 3347/82 τής Επιτροπής τής 14ης Δεκεμβρίου 1982 σχετικά μέ τίς ποσότητες προϊόντων τού τομέα τού προβείου καί αιγείου κρέατος πού εισάγονται από τήν Ουγγαρία κατά τή διάρκεια τών ετών 1982 καί 1983

Avis juridique important

|

31982R3347

Κανονισμός (EOK) αριθ. 3347/82 τής Επιτροπής τής 14ης Δεκεμβρίου 1982 σχετικά μέ τίς ποσότητες προϊόντων τού τομέα τού προβείου καί αιγείου κρέατος πού εισάγονται από τήν Ουγγαρία κατά τή διάρκεια τών ετών 1982 καί 1983  

Επίσημη Εφημερίδα αριθ. L 353 της 15/12/1982 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 3347/82 ΤΗΣ ΕΠΙΤΡΟΠΗΣ  της 14ης Δεκεμβρίου 1982  σχετικά με τις ποσότητες προϊόντων του τομέα του προβείου και αιγείου κρέατος που εισάγονται από την Ουγγαρία κατά τη διάρκεια των ετών 1982 και 1983  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2),  τον κανονισμό (ΕΟΚ) αριθ. 2641/80 του Συμβουλίου της 14ης Οκτωβρίου 1980 περί παρεκκλίσεως από ορισμένους όρους εισαγωγής που προβλέπονται στον κανονισμό (ΕΟΚ) αριθ. 1837/80 περί κοινής οργανώσεως της αγοράς στον τομέα του προβείου και αιγείου κρέατος (3), και ιδίως το άρθρο 1 παράγραφος 2,  Εκτιμώντας:  ότι η Ουγγαρία ανέλαβε την υποχρέωση, στο πλαίσιο συμφωνίας που έχει συναφθεί με την Κοινότητα, να περιορίσει τις εξαγωγές της προϊόντων του τομέα του προβείου και αιγείου κρέατος προς την Κοινότητα σε ετήσια ποσότητα 10 050 τόνων ζώντων ζώων, που εκφράζονται κατά βάρος σε σφάγια μη αποστεωμένα, και 1 150 τόνων κρεάτων νωπών ή διατηρημένων με απλή ψύξη· ότι η συμφωνία αυτή προβλέπει, επιπλέον, τη δυνατότητα εκ των προτέρων χρησιμοποιήσεως, κατά τη διάρκεια ενός έτους, περιορισμένου τμήματος της ποσότητας που έχει συμφωνηθεί για το επόμενο έτος·  ότι, με τον κανονισμό (ΕΟΚ) αριθ. 3474/81 της Επιτροπής (4), η Κοινότητα επέτρεψε την εκ των προτέρων χρησιμοποίηση από την Ουγγαρία, κατά το 1981, ποσότητας 1 000 τόνων ζώντων ζώων, εκφραζομένων κατά βάρος σφαγίων αποστεωμένων, που πρέπει να αφαιρεθεί από την ποσότητα που πρέπει να εισαχθεί για το έτος 1982·  ότι η Ουγγαρία ζήτησε, στη συνέχεια, από την Κοινότητα να προβλέψει την εισαγωγή συμπληρωματικής ποσότητας, κατά το 1982, 300 τόνων ζώντων ζώων, τα οποία εκφράζονται κατά βάρος σε σφάγια μη αποστεωμένα, που πρέπει να αφαιρεθεί από την ποσότητα που θα εισαχθεί κατά το έτος 1983· ότι η κατάσταση της αγοράς των κατηγοριών ζώων που θα αποτελέσουν αντικείμενο εισαγωγών προελεύσεως Ουγγαρίας, κατά τη διάρκεια αυτής της περιόδου, επιτρέπει την ικανοποίηση της αιτήσεως αυτής·  ότι η Επιτροπή Διαχειρίσεως Προβάτων και Αιγών δεν διατύπωσε γνώμη εντός της προθεσμία που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσότητες ζώντων προβατοειδών και αιγοειδών εκτός των αναπαραγωγικών καθαράς φυλής της διακρίσεως 01.04 Β του Κοινού Δασμολογίου που μπορούν να εισαχθούν από την Ουγγαρία, κατ' εφαρμογή της συναφθείσας συμφωνίας με τη χώρα αυτή, καθορίζονται σέ:  - 9 350 τόνους, που εκφράζονται κατά βάρος σε σφάγια μη αποστεωμένα, για το 1982,  - 9 750 τόνους, που εκφράζονται κατά βάρος σε σφάγια μη αποστεωμένα, για το 1983.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Δεκεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 140 της 20. 5. 1982, σ. 22.  (3) ΕΕ αριθ. L 275 της 18. 10. 1980, σ. 2.  (4) ΕΕ αριθ. L 349 της 5. 12. 1981, σ. 10.